Արցախյան պատերազմի ժամանակ Գորիսի շրջանի Շուռնուխ գյուղը եղել է ռազմական գործողությունների կիզակետում։ Գյուղը գտնվում է Գորիս քաղաքից 35 կմ հեռավորության վրա՝ Կապանի և Գորիսի կենտրոնում։ Թշնամու համար անչափ կարևոր էր այդ գյուղն իր «ձեռքը վերցնելը», որովհետև այդ գյուղով էին կամավորականներին օգնություն տանում Կատարի բարձունք, որտեղից վերահսկվում էր Գորիս քաղաքը։ Գյուղի, մոտակա դիրքերի համար թեժ մարտեր էին ընթանում՝ դիրքային։ Մեծ ու փոքր կռվում էին իրենց գյուղի համար։ Կին ու երեխա չկար․ բոլորը՝ ի զեն։